PMIndiaData/PMIndiaSum huggingface dataset:
பிரதமர் திரு. நரேந்திர மோடி, பூட்டான் பிரதமருடன் தொலைபேசி மூலம் கலந்துரையாடல்

பிரதமர் திரு. நரேந்திர மோடி இன்று தொலைபேசி மூலம் பூட்டான் பிரதமர் மாண்புமிகு டாக்டர் லோட்டாய் ட்ஷெரிங் உடன் கலந்துரையாடினார். கோவிட்-19 நோய்த்தொற்றை அடுத்து இந்தப் பிராந்தியத்தில் உள்ள நிலைமை குறித்து இரு பிரதமர்களும் விவாதித்தனர். இதன் பாதிப்புகளைக் கட்டுப்படுத்துவதற்கு தங்கள் நாடுகளில் மேற்கொள்ளப்பட்டு வரும் நடவடிக்கைகள் குறித்த தகவல்களை இரு தலைவர்களும் பகிர்ந்து கொண்டனர். பூட்டானில் கோவிட்-19 நோய்த் தொற்றைக் கட்டுப்படுத்துவதில் பூட்டான் மன்னரும், டாக்டர் ட்ஷெரிங்கும் முன்னின்று மேற்கொண்டு வரும் நடவடிக்கைகள் குறித்து பிரதமர் திரு. மோடி பாராட்டு தெரிவித்தார். இந்தியா போன்ற பரந்த நாட்டில் கோவிட்-19க்கு எதிரான நடவடிக்கைகளை மேற்கொண்டிருக்கும் அதே வேளையில், பிராந்திய அளவில் இந்த நோயைக் கட்டுப்படுத்துவதற்கு முன்முயற்சி எடுத்ததற்காக பிரதமர் திரு. மோடிக்கு டாக்டர் ட்ஷெரிங் நன்றி தெரிவித்துக் கொண்டார். சார்க் நாடுகளின் தலைவர்களுக்கு இடையில் மார்ச் 15ஆம் தேதி ஒப்புக்கொள்ளப்பட்டபடி சிறப்பு ஏற்பாடுகளை அமல் செய்வதில் இருக்கும் முன்னேற்றங்கள் குறித்து இரு தலைவர்களும் மகிழ்ச்சி தெரிவித்தனர். இந்தியா – பூட்டான் இடையில் உள்ள காலப் பழமையுடைய சிறப்பியல்பான உறவுகளை பிரதமர் திரு. மோடி நினைவுகூர்ந்தார். நோய்த்தொற்று காரணமாக சுகாதாரம் மற்றும் பொருளாதாரத் துறையில் ஏற்படும் பாதிப்புகளை முடிந்தவரையில் குறைப்பதற்கு, சாத்தியமான அனைத்து உதவிகளையும் இந்தியா அளிக்கும் என்றும் பிரதமர் திரு. மோடி உறுதியளித்தார். பூட்டான் மன்னரின் ஆரோக்கியம் மற்றும் நலனுக்காக வாழ்த்துகளை பிரதமர் தெரிவித்துக் கொண்டார். டாக்டர் ட்ஷெரிங் மற்றும் பூட்டான் மக்களின் நலன் மற்றும் ஆரோக்கியத்துக்கும் பிரதமர் வாழ்த்து கூறினார்.
38-வது பிரகதி கூட்டத்திற்கு பிரதமர் தலைமை தாங்கினார்

மத்திய மற்றும் மாநில அரசுகளின் செயல்திறன் மிக்க ஆளுகை, மற்றும் திட்டங்களை உரிய நேரத்தில் செயல்படுத்துதல் ஆகியவற்றுக்கான தகவல் மற்றும் தகவல் தொடர்பு பல்முனை தளமான பிரகதியின் முப்பத்தி எட்டாவது கூட்டத்திற்கு பிரதமர் திரு நரேந்திர மோடி இன்று தலைமை தாங்கினார். இந்த கூட்டத்தில், எட்டு திட்டங்கள் ஆய்வு செய்யப்பட்டன. இவற்றில் 4 ரயில்வே அமைச்சக திட்டங்கள், 2 மின் அமைச்சக திட்டங்கள் மற்றும் சாலை போக்குவரத்து அமைச்சகம், விமான போக்குவரத்து அமைச்சகத்தின் தலா ஒரு திட்டங்களும் அடங்கும். ஒடிசா, ஆந்திரப்பிரதேசம், பிஹார், ஜார்கண்ட், மத்தியப் பிரதேசம், மகாராஷ்டிரா மற்றும் ஹரியானா ஆகிய 7 மாநிலங்களில் நடைபெறும் இந்த திட்டங்களின் மொத்த செலவு ரூ.50,000 கோடி. கடந்த 37 பிரகதி கூட்டங்களில், ரூ.14.39 லட்சம் கோடி மதிப்பிலான 297 திட்டங்கள் ஆய்வு செய்யப்பட்டுள்ளன. —–
பல்வேறு மாவட்டங்களின் ஆட்சியர்களுடன் ஜனவரி 22-ம் தேதி பிரதமர் கலந்துரையாடுகிறார்

பல்வேறு மாவட்டங்களின் ஆட்சியர்களுடன் ஜனவரி 22-ம் தேதி காலை 11 மணியளவில் பிரதமர் திரு நரேந்திர மோடி காணொலி மூலம் கலந்துரையாடவுள்ளார். இந்த உரையாடலின் போது, மாவட்டங்களில் அரசு திட்டங்களின் செயல்பாட்டின் முன்னேற்றம் மற்றும் தற்போதைய நிலை குறித்து பிரதமர் நேரடியாக கருத்துக் கேட்பார். செயல்திறனை மதிப்பாய்வு செய்யவும், எதிர்கொள்ளும் சவால்களைக் கண்டறியவும் இது உதவும். அனைத்து பங்குதாரர்களுடனும் ஒன்றிணைந்து, மாவட்டங்களில் உள்ள பல்வேறு துறைகளின் பல்வேறு திட்டங்களை வேகமாக செயல்படுத்துவதை இக்கலந்துரையாடல் நோக்கமாகக் கொண்டுள்ளது. வளர்ச்சி மற்றும் மேம்பாட்டில் நாடு முழுவதும் உள்ள சமச்சீரற்ற தன்மையை நீக்க பிரதமர் திரு மோடியின் தலைமையின் கீழ் அரசு தொடர்ந்து பல நடவடிக்கைகளை எடுத்து வருகிறது. அனைத்து குடிமக்களின் வாழ்க்கைத் தரத்தை உயர்த்துவதற்கும், அனைவரையும் உள்ளடக்கிய வளர்ச்சியை உறுதி செய்வதற்குமான அரசின் உறுதிப்பாட்டோடு இது இணைந்துள்ளது.
ஸ்வீடன் பிரதமர் ஸ்டீபன் லாப்வேன்னுடன் பிரதமர் தொலைபேசியில் பிரதமர் உரையாடல்

ஸ்வீடன் பிரதமர் திரு. ஸ்டீபன் லாப்வேன்னுடன் பிரதமர் திரு. நரேந்திர மோடி இன்று தொலைபேசியில் உரையாடினார். “ஸ்வீடன் பிரதமர் திரு. ஸ்டீபன் லாப்வேன்னுடன் தொலைபேசியில் உரையாடினேன். இந்தியாவில் தயாரிப்போம் திட்டத்திற்கு ஸ்வீடன் அளித்து வரும் தொடர் ஆதரவினை நான் பெரிதும் பாராட்டுகிறேன்”, என்று பிரதமர் தனது டுவிட்டரில் பதிவு செய்துள்ளார்.
புத்தாண்டை முன்னிட்டு நாட்டு மக்களுக்கு பிரதமர் வாழ்த்து

புத்தாண்டை முன்னிட்டு நாட்டு மக்களுக்கு பிரதமர் திரு.நரேந்திர மோடி வாழ்த்து தெரிவித்துள்ளார். “அனைவருக்கும் மகிழ்ச்சிகரமான 2018 ஆம் ஆண்டு வாழ்த்துகள். இந்த ஆண்டு உங்களுக்கு மகிழ்ச்சி, வளமை மற்றும் நல்ல ஆரோக்கியத்தையும் வழங்க வேண்டுகிறேன்.” என்று பிரதமர் குறிப்பிட்டுள்ளார்.
தெற்கு சூடானிலிருந்து திரும்பிய இந்தியர்களுக்கு பிரதமர் வரவேற்பு

தெற்கு சூடானிலிருந்து திரும்பிய இந்தியர்களை பிரதமர் திரு நரேந்திர மோடி வரவேற்றார். இந்தியர்களை மீட்க நடவடிக்கை எடுத்த மத்திய வெளியுறவுத் துறை அமைச்சர் திருமதி சுஷ்மா சுவராஜ் மற்றும் இணை அமைச்சர் ஜெனரல் வி. கே. சிங்கிற்கும் பிரதமர் வாழ்த்து தெரிவித்தார். சங்கட் மோச்சன் நடவடிக்கை என்ற பெயரில் மேற்கொள்ளப்பட்ட இந்த மீட்பு நடவடிக்கைகளில் பாதுகாப்பு துறை அமைச்சர் திரு மனோகர் பரிக்கர் ஆற்றிய பங்கிற்கும் இந்திய விமானப் படை, இந்திய ரயில்வே துறை, ஏர் இந்தியா ஆகியவை ஆற்றிய பங்களிப்பிற்கும் பிரதமர் வாழ்த்து தெரிவித்தார்.
இந்தியா மற்றும் போர்த்துக்கல் இடையே கையெழுத்திடப்பட்ட தகவல் தொழில்நுட்பம் மற்றும் மின்னணு துறைக்கான புரிந்துணர்வு ஒப்பந்தத்திற்கு அமைச்சரவை ஒப்புதல்

இந்தியா மற்றும் போர்த்துக்கல் இடையே ஜனவரி 6, 2017 அன்று புது தில்லியில் கையெழுத்திடப்பட்ட தகவல் தொழில்நுட்பம் மற்றும் மின்னணு துறையிற்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியுள்ளது. இரு நாடுகளின் சட்டங்கள் மற்றும் விதிகளுக்கு உட்பட்டு இரு நாடுகளுக்கும் நன்மை பயக்கும் வகையில் தகவல் தொழில்நுட்பம் மற்றும் மின்னணு துறையில் நிலையான ஒத்துழைப்பு உருவாவதற்கு இந்த புரிந்துணர்வு ஒப்பந்தம் உதவும்.
கம்போடியா, லாவோஸ், மியான்மர், வியட்நாம் ஆகிய நாடுகளில் இந்தியப் பொருளாதார ஈடுபாட்டை விரைவுப் படுத்த திட்ட மேம்பாட்டு நிதியம் அமைப்பதற்கு மத்திய அமைச்சரவை ஒப்புதல்.

கம்போடியா, லாவோஸ், மியான்மர், வியட்நாம் ஆகிய நாடுகளில் இந்தியப் பொருளாதார ஈடுபாட்டை விரைவுப் படுத்த ரூ. 500 கோடி மதிப்பிலான திட்ட மேம்பாட்டு நிதியம் அமைப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டம் இன்று ஒப்புதல் அளித்தது. இந்த நிதியம் மத்திய வர்த்தகத் துறையில் அமைந்திருக்கும், ஏற்றுமதி இறக்குமதி வங்கி மூலம் செயல்படுத்தப்படும். இந்த நிதியத்தை நிர்வகிக்க வர்த்தகத்துறை செயலாளர் தலைமையில் அமைச்சகங்களுக்கு இடையிலான குழு ஒன்று அமைக்கப்படும். பின்னிணி: சி.எல்.எம்.வி.(CLMV) நாடுகள் என்றழைக்கப்படும் கம்போடியா, லாவோஸ், மியான்மர், வியட்நாம் ஆகிய நாடுகள் மண்டல மதிப்புச் சங்கிலியில் தனித்துவமான இடத்தை வகிக்கின்றன. பல்வேறு வர்த்தக உடன்படிக்கைகள் மூலம் இந்த நாடுகள் சீனா, ஐரோப்பிய யூனியன், இதர நாடுகளின் சந்தைகளுக்கு வழிவாய்ப்பை ஏற்படுத்தயுள்ளன. இந்த மண்டல மதிப்புச் சங்கிலியில் இந்தியாவை இடம் பெறச் செய்வதால் இந்திய கச்சாப் பொருள், இடைத்தர பொருட்களுக்கு அர்ப்பணிக்கப்பட்ட சந்தை வசதி கிடைப்பதுடன் இந்தியத் தொழில்களுக்கு அர்ப்பணிக்கப்பட்ட இடுபொருள் மற்றும் கச்சாப் பொருள் கிடைக்கவும் வாய்ப்பு ஏற்படுகிறது. CLMV மண்டலத்தில் நிறைய வாய்ப்புகள் உள்ள நிலையில் இந்த நாடுகளில் இந்தியத் தொழில் முனைவோர் செயல்பாடுகள் தகவல், அடிப்படை வசதி போன்ற பல காரணங்களுக்காக மிகவும் குறைவாகவே காணப்படுகின்றன. இந்த திட்ட மேம்பாட்டு நிதியம் இந்தியத் தொழில்துறையினருக்கு வர்த்தக விரிவாக்கம், போட்டியிடும் விலை கொண்ட விநியோகச் சங்கிலி பராமரிப்பு ஆகியவற்றில் உதவுவதுடன் உலகப் பொருட்கள் கட்டமைப்புடன் ஒருங்கிணைக்கவும் வாய்ப்பு அளிக்கும்.
தஜிகிஸ்தான் சுதந்திர தினம் – பிரதமர் வாழ்த்து

தஜிகிஸ்தான் சுதந்திர தினத்தை முன்னிட்டு அந்நாட்டு மக்களுக்கு பிரதமர் நரேந்திர மோடி தனது வாழ்த்துக்களை தெரிவித்துள்ளார். “தஜிகிஸ்தான் மக்களுக்கு எனது சுதந்திர தின வாழ்த்துக்கள். தஜிகிஸ்தானுடன் இந்தியா ஆழமான வரலாற்றுமிக்க மற்றும் கலாச்சார உறவுகளை பகிர்கின்றது. வேளாண், வர்த்தகம், பாதுகாப்பு ஆகிய துறைகளில் உள்ள உறவை மேலும் மேம்படுத்த இந்தியாவும் தஜிகிஸ்தானும் தீவிரமாக செயல்பட்டு வருகிறது” என்று பிரதமர் தனது வாழ்த்துச் செய்தியில் கூறியுள்ளார். ••••••
தவத் திரு பிரமுக் சுவாமி மகாராஜ் மறைவு; பிரதமர் இரங்கல்சரங்பூரில் பிரதமர் இறுதி அஞ்சலி செலுத்த உள்ளார்

தவத் திரு பிரமுக் சுவாமி மகாராஜ் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். தவத் திரு பிரமுக் சுவாமி மகாராஜ் உடன் தான் கொண்ட உரையாடல்களை நினைவு கூறிய பிரதமர், சுவாமி எனக்கு குருவாக திகழ்ந்தார். அவருடைய சேவையை சமூகம் எப்போதும் நினைவு கொள்ளும். தில்லியில் உள்ள செங்கோட்டை கொத்தளத்தில் இருந்து பிரதமர் திரு. நரேந்திர மோடி நாட்டு மக்களிடையே உரையாற்றிய பின் குஜராத் மாநிலம் சாரங்பூரில் தவத் திரு பிரமுக் சுவாமி மகாராஜுக்கு பிரதமர் நாளை இறுதி அஞ்சலி செலுத்த உள்ளார். தவத் திரு பிரமுக் சுவாமி மகாராஜ் அன்பும் எளிமையும் கொண்ட சிறந்த மனிதராக விளங்கினார். அவருடைய சேவையை சமூகம் எப்போதும் நினைவு கொள்ளும். தவத் திரு பிரமுக் சுவாமி மகாராஜ் எனக்கு குருவாக திகழ்ந்தார். அவருடன் நான் கொண்ட உரையாடல்களை ஒருப்போதும் மறக்க மாட்டேன். அவரை இழந்து தவிப்பேன் என்று பிரதமர் கூறியுள்ளார்.
பிரதமர் குஜராத்திற்கு செல்கிறார். கோகா மற்றும் தஹேஜ்    இடையேயான ரோரோ பயணிகள் படகின் முதல் கட்டத்தை தொடங்கி வைக்கிறார்.

பிரதமர் திரு. நரேந்திர மோடி நாளை (அக்டோபர் 22, 2017) குஜராத்திற்கு பயணம் மேற்கொள்கிறார். அங்கு கோகாவில் நடைபெற உள்ள பொதுக் கூட்டத்தில் பிரதமர் கோகா மற்றும் தஹேஜ் இடையேயான ரோரோ பயணிகள் படகு வசதி திட்டத்தின் முதல் கட்டத்தை தொடங்கி வைக்க உள்ளார். சவுராஷ்டிராவின் கோகா மற்றும் தெற்கு குஜாராத்த்தில் உள்ள தஹேஜ் இடையே தற்போது உள்ள ஏழு அல்லது எட்டு மணி நேரம் பிடிக்கும் பயண நேரம் இந்த படகு வசதி மூலம் ஒரு மணி நேரமாக குறையும். இந்த படகு சேவை முழுமையாக செயல்பட துவங்கும்போது, வாகனங்களின் இடமாற்றத்திற்கும் இந்த வசதி துணை புரியும். ஞாயிற்றுக்கிழமை அன்று பிரதமர் இந்த சேவையின் முதல் கட்டத்தை துவக்கிவைப்பர். இது பயணிகளுக்கான சேவை. இதன் முதல் பிரயாணத்தில் பிரதமர் கோகா முதல் தஹேஜ் வரை பயணம் செய்வார். இந்த படகு சேவை மூலம் தஹேஜ் செல்லும் பிரதமர் அங்கு பொதுக் கூட்டத்தில் உரையாற்றுவார். அதேபோல், கோகா பொது கூட்டத்தில் பங்கேற்கும் பிரதமர் ஸ்ரீ பாவ்நகர் மாவட்ட கூட்டுறவு பால் உற்பத்தியாளர்கள் சங்கத்தின் சரவோத்தம் கால்நடை தீவன தயாரிப்பு ஆலையை தொடங்கி வைப்பார். தஹேஜ்ஜில் இருந்து பிரதமர் வதோத்ராவிற்கு பயணம் மேற்கொள்வார். அங்கு நடக்கும் பொதுக் கூட்டத்தில் வதோத்ரா நகர கட்டுப்பாட்டு மையம், வகோடியா மண்டல நீர் விநியோக திட்டம், வதோத்ராவில் பரோடோ வங்கிக்கான புதிய தலைமை அலுவலக கட்டிடம் ஆகியவற்றை பிரதமர் நாட்டிற்கு அர்ப்பணித்து வைப்பார். பிரதமர் வீட்டு வசதி திட்டத்தின் கீழ் பயன் பெற்ற பயனாளிகளுக்கு அவர்களின் வீட்டு சாவியை பிரதமர் வழங்குவார். ஒருங்கிணைந்த போக்குவரத்து மையம், மண்டல நீர் விநியோக திட்டங்கள், வீட்டுத் திட்டங்கள், மற்றும் மேம்பாலம் உள்ளிட்ட பல்வேறு உள்கட்டமைப்பு மற்றும் வளர்ச்சி திட்டங்களுக்கு பிரதமர் அடிக்கல் நாட்டுவார். முந்த்ரா-தில்லி பெட்ரோலியப் பொருட்கள் செல்லும் குழாயின் கொள்திறன் விரிவாக்கம் மற்றும் வதோத்ராவில் இந்துஸ்தான் பெட்ரோலியம் கார்ப்பரேஷன் நிறுவனத்தின் பசுமை சந்தை முனையத் திட்டம் ஆகியவற்றிற்கும் அவர் அடிக்கல் நாட்டுவார்.
தகவல் தொலைத் தொடர்பு தொழில்நுட்பத்தில் இருதரப்பு ஒத்துழைப்பை மேம்படுத்துவதற்கு இந்தியாவிற்கும் கத்தார் நாட்டிற்கும் இடையே புரிந்துணர்வு ஒப்பந்தம்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் தகவல் தொலைத் தொடர்பு தொழில்நுட்பத்தில் இருதரப்பு ஒத்துழைப்பை மேம்படுத்துவதற்கு இந்தியாவிற்கும் கத்தார் நாட்டிற்கும் இடையே புரிந்துணர்வு ஒப்பந்தம் குறித்து எடுத்துரைக்கப்பட்டது. இந்த ஒப்பந்தம் 2015 மார்ச் மாதம் கையெழுத்தானது. இது 2016 ஜனவரி முதல் தேதியும் 2016 ஜனவரி 12ம் தேதியும் முறையே இந்தியா மற்றும் கத்தார் அரசுகளால் ஏற்கப்பட்டது. இந்த ஒப்பந்தத்தினால் தகவல் தொலைத்தொடர்பு தொழில்நுட்பத்தில் இரு நாடுகளின் தனியார் நிறுவனங்கள், திறன் வளர்ப்பு நிறுவனங்கள், அரசுகள் மற்றும் பொதுத்துறை அமைப்புகளிடையே தீவிர ஒத்துழைப்பு ஏற்படும்.
பிரதமர் சத்தீஸ்கர்  பயணம், வன சுற்றுலாவை தொடங்கி வைத்தார், பண்டிட் தீனதயாள் உபாத்யாய் சிலையை திறந்து வைத்தார், ராஜ்யோத்சவ் விழாவை தொடங்கி வைத்தார்

பிரதமர் திரு. நரேந்திர மோடி இன்று சத்தீஸ்கரில் நயா ராய்ப்பூருக்குச் சென்றார். வன சுற்றுலாவை தொடங்கி வைத்த அவர், சிறிது நேரம் அங்கு பார்வையிட்டார். பண்டிட் தீனதயாள் உபாத்யாய் சிலையை அவர் திறந்து வைத்து, மத்திய பெருவழியை, ஏகாத்ம பாதையாக அர்ப்பணித்தார். மேலும் புதிய ராய்ப்பூர் BRTS திட்டத்தையும் தொடங்கி வைத்தார். “ஹம்மர் சத்தீஸ்கர் திட்டத்தில்” பங்கேற்றுள்ளவர்களையும் பிரதமர் சந்தித்தார். ராஜ்யோத்சவ் விழாவை தொடங்கி வைத்த பிரதமர், ODF பிரச்சாரத்தில் சிறந்து விளங்கியமைக்காக இரண்டு மாவட்டங்கள் மற்றும் 15 ஒன்றியங்களின் நிர்வாகிகளுக்கு சான்றிதழ்களை வழங்கினார். உஜ்வாலா திட்டத்தின் கீழ் சமையல் எரிவாயு இணைப்புகளையும், சாவர் உஜாலா திட்டத்தின் தொடக்கமாக, சிலருக்கு சூரிய சக்தியில் இயங்கும் பம்ப்களையும் வழங்கினார். சத்தீஸ்கர் உள்ளிட்ட மூன்று புதிய மாநிலங்கள் அமைதியான மற்றும் நல்லிணக்கமான முறையில் உருவாக்கப்படுவதை முன்னாள் பிரதமர் அடல்பிஹாரி வாஜ்பாயி உறுதி செய்தார் என்பதை பிரதமர் நினைவுகூர்ந்தார். ஒப்பீட்டளவில் சிறியதாக உள்ள ஒரு மாநிலம், வளர்ச்சியில் எவ்வாறு புதிய உச்சங்களைத் தொட முடியும் என்பதைக் காட்டியதற்காக சத்தீஸ்கர் முதல்வர் டாக்டர் ரமன் சிங் மற்றும் மாநிலத்துக்கு அவர் பாராட்டு தெரிவித்தார். சத்தீஸ்கரில் அடுத்து வரும் தலைமுறைகளுக்கு, இந்த வளர்ச்சி முயற்சிகள் பலன் தருவதாக இருக்கும் என்றும் அவர் குறிப்பிட்டார். மாநிலத்தில் சுற்றுலாத் துறையில் வளர்ச்சிக்கு அதிக வாய்ப்பு இருப்பதாக பிரதமர் தெரிவித்தார். பரம ஏழைகளுக்கு புதிய பொருளாதார வாய்ப்புகளைக் கொண்டு வருவதாக சுற்றுலா துறை இருக்கும் என்றும் அவர் குறிப்பிட்டார். விவசாயிகளின் மதிப்பை கூட்டும் வகையில் முயற்சிகள் எடுப்பதற்காக சத்தீஸ்கர் மாநிலத்துக்கு பிரதமர் பாராட்டு தெரிவித்தார்.
இரட்டை வரி விதிப்பை தவிர்க்கவும், வரிஏய்ப்பை தடுக்கவும் வருமானவரி தொடர்பாக இந்தியா-கத்தார் இடையே ஏற்பட்ட ஒப்பந்தத்தை மறுஆய்வு செய்ய அமைச்சரவை ஒப்புதல்

இரட்டை வரி விதிப்பை தவிர்க்கவும், வரிஏய்ப்பை தடுக்கவும் வருமானவரி தொடர்பாக இந்தியா-கத்தார் இடையே ஏற்பட்ட ஒப்பந்தத்தை மறுஆய்வு செய்ய பிரதமர் திரு. நரேந்திர மோடி தலைமையில் நடந்த மத்திய அமைச்சரவை கூட்டம் ஒப்புதல் வழங்கியுள்ளது. இரட்டை வரி விதிப்பை தடுப்பதற்காக கத்தார் நாட்டுடனான ஒப்பந்தம் 1999-ம் ஆண்டு ஏப்ரல் 7-ந் தேதி கையெழுத்தாகி 2000-வது ஆண்டு ஜனவரி 15-ல் நடைமுறைக்கு வந்தது. மற்றொரு நாட்டில் கிடைக்கும் வருவாயை மறைப்பதை தடுக்கவும், இதர ஒப்பந்த விதிகளுக்கு இணையாக இருக்கவும் இரண்டு நாடுகளும் இது பற்றிய அண்மை தகவல்களை பகிர்ந்துக் கொள்வதற்கு ஆய்வு செய்யப்பட்ட ஒப்பந்தம் வகை செய்கிறது. ஜி-20 நாடுகளுடன் இந்தியா செய்துள்ள ஒப்பந்தத்தின் 6-வது விதிகளை பயன்படுத்தி வருவாயை மறைக்காமல் தடுப்பதற்குத் தேவையான குறைந்தபட்ச தகுதியை மறு ஆய்வு செய்யப்பட்ட ஒப்பந்தம் நிர்ணயிக்கிறது.
வாரணாசியில் வெள்ள நிலவரம் குறித்து பிரதமர் ஆழ்ந்த கவலை தெரிவித்தார்

வாரணாசியில் ஏற்பட்டுள்ள வெள்ள நிலவரம் குறித்து பிரதமர் திரு. நரேந்திர மோடி ஆழ்ந்த கவலை தெரிவித்துள்ளார். “வாரணாசியில் ஏற்பட்டுள்ள வெள்ள நிலவரம் குறித்து ஆழ்ந்த கவலை கொண்டுள்ளேன். பிரதமர் அலுவலகம் இந்த வெள்ள நிலவரம் குறித்து மிகவும் நெருக்கமாக கண்காணித்து வருகிறது. உள்ளூர் அதிகாரிகளுடன் தொடர்பில் இருக்கிறது. தேசிய பேரிடர் நடவடிக்கைப் படையினர் தேடுதல் மற்றும் நிவாரண நடவடிக்கையில் ஈடுபடுவதற்காக வாரணாசியில் இடம்பெற்றுள்ளனர். நாடாளுமன்ற உறுப்பினர் அலுவலகம் அனைத்து விதமான உதவிகளையும் வழங்க இரவு பகலாக செயலாற்றுகிறது. ” என்று பிரதமர் குறிப்பிட்டுள்ளார்.
பாரம்பரிய ஜவுளி குறித்து இந்திய கலாச்சார தொடர்பு அமைப்பு நடத்திய  சர்வதேச இணைய கருத்தரங்கில் பிரதமர் திரு நரேந்திர மோடி உரை

பாரம்பரிய ஜவுளி குறித்து இந்திய கலாச்சார தொடர்பு அமைப்பான ஐசிசிஆர் இன்று நடத்திய இணைய கருத்தரங்கில் பிரதமர் திரு நரேந்திர மோடி கலந்து கொண்டு உரையாற்றினார். நிகழ்ச்சியில் பேசிய அவர், பல்வேறு நாடுகளைச் சேர்ந்தவர்களை ஒன்றிணைக்கும் விதமாக பாரம்பரிய ஜவுளி குறித்த இணைய கருத்தரங்கிற்கு இந்திய கலாச்சார தொடர்பு அமைப்பும், உத்தரபிரதேச வடிவமைப்பு நிறுவனமும் ஏற்பாடு செய்திருந்த தை பாராட்டினார். நாட்டின் வரலாறு, பன்முகத்தன்மை மற்றும் அபரிமிதமான வாய்ப்பினை ஜவுளித் துறையின் மூலம் தெரிந்து கொள்ளலாம் என்று அவர் கூறினார். இந்தியாவின் பாரம்பரிய ஜவுளி குறித்து பேசிய பிரதமர், இயற்கை வண்ணங்களில் ஆன பருத்தி மற்றும் பட்டுக்கு நெடிய மற்றும் புராதன வரலாறு இருப்பதாக கூறினார். ஜவுளி களில் காணப்படும் பன்முகத்தன்மை இந்தியாவின் பாரம்பரிய கலாச்சாரத்தை குறிப்பதாக அவர் தெரிவித்தார். ஒவ்வொரு கிராமத்திலும் சமூகத்திலும் காணப்படும் பாரம்பரிய ஜவுளி வகைகள் தனித்துவம் வாய்ந்ததாக இருக்கிறது என்று அவர் கூறினார். மலைவாழ் மக்களின் பாரம்பரிய உடைகளையும் அப்போது அவர் குறிப்பிட்டார். ஜவுளித்துறை எப்போதுமே வாய்ப்புகளை அளித்து வருவதாக பிரதமர் தெரிவித்தார். நாட்டிலேயே அதிக வேலைவாய்ப்பு வழங்கும் துறையாக ஜவுளித்துறை திகழ்கிறது என்றார். சர்வதேச அளவில் வர்த்தக மற்றும் கலாச்சார தொடர்பினை மேம்படுத்தும் வகையில் இத்துறை விளங்குவதாக பிரதமர் கூறினார். உலக அளவில், இந்திய ஜவுளி, பாரம்பரியம், கலைப்பொருட்கள் உள்ளிட்டவை பிரசித்தி பெற்றவை என்று அவர் குறிப்பிட்டார். மகாத்மா காந்தியின் 150 வது பிறந்த நாளை ஒட்டி இந்த நிகழ்ச்சி நடைபெற்றதாக கூறிய பிரதமர், சாதாரண ராட்டையை இந்திய சுதந்திர போராட்டத்தின் முக்கிய சின்னமாக மாற்றியதோடு, ஜவுளித்துறைக்கும் சமூக அதிகாரம் அளித்தலுக்கும் நெருங்கிய தொடர்பை ஏற்படுத்தியவர் மகாத்மா காந்தி என்று கூறினார். ஆத்ம நிர்பார் பாரத் எனப்படும் தன்னிறைவு இலக்கை எட்டுவதில் ஜவுளித் துறை முக்கிய பங்கு வகிப்பதாக பிரதமர் கூறினார். குறிப்பாக திறன் மேம்படுத்துதல், நிதி உதவி மற்றும் துறை ஒருங்கிணைப்பு ஆகியவற்றை அதிநவீன தொழில்நுட்பத்தின் உதவியுடன் செயல்படுத்த அரசு நடவடிக்கை எடுத்துவருவதாக அவர் தெரிவித்தார். நமது நெசவாளர்கள், உலக அளவில் சிறந்த பொருட்களைத் தயாரிப்பதற்கு, அது குறித்த வழிகளை கற்றுக் கொள்வதுடன் நமது பாரம்பரிய வழி முறைகளையும் கற்றுக் கொள்வது அவசியம் என்று குறிப்பிட்டார். இந்த இணைய கருத்தரங்கில் பரிமாறப்படும் கருத்துக்களும் வழிமுறைகளும் கூட்டு முயற்சிக்கு மேலும் உறுதுணையாக இருக்கும் என்று அவர் கூறினார். உலகளவில் ஜவுளித்துறை, பெண்களுக்கு அதிக வேலை வாய்ப்பை வழங்குவதாக குறிப்பிட்ட பிரதமர், இது மகளிருக்கான அதிகாரத்தை மேம்படுத்தும் என்று கூறினார். நமது ஜவுளி கலாச்சாரம் பன்முகத்தன்மை, திறன் மற்றும் புதிய முயற்சிகளை பறைசாற்றுவதாக அமைந்துள்ளது என்று அவர் மேலும் கூறினார்.
சிங்கப்பூருக்குப் புறப்படுவதற்கு முன் பிரதமரின் அறிக்கை

சிங்கப்பூருக்குப் புறப்படுவதற்கு முன் பிரதமர் திரு. நரேந்திர மோடி வெளியிட்ட அறிக்கையின் முழு விவரம்: “ஆசியான்-இந்தியா மற்றும் கிழக்கு ஆசிய உச்சி மாநாடுகளில் பங்கேற்பதற்காக நான் நவம்பர் 14, 15 தேதிகளில் சிங்கப்பூர் செல்லவிருக்கிறேன். இத்துடன் மண்டல ஒருங்கிணைந்த பொருளாதாரப் பங்களிப்புத் தலைவர்களின் கூட்டத்திலும் நான் பங்கேற்க உள்ளேன். இந்தக் கூட்டங்களில் எனது பங்களிப்பு ஆசியான் உறுப்பு நாடுகளுடனும், விரிவான இந்திய-பசிபிக் மண்டலத்துடனும் நமது தொடர்ச்சியான உறுதிப்பாட்டை வலுப்படுத்துவதன் அடையாளமாக இருக்கும். ஆசியான் மற்றும் கிழக்கு ஆசிய உச்சி மாநாட்டில் மற்ற தலைவர்களுடன் எனது கலந்துரையாடலை நான் ஆவலோடு எதிர்நோக்கி இருக்கிறேன். நவம்பர் 14 அன்று சிங்கப்பூர் ஃபின்டெக் விழாவில் முக்கிய உரையாற்றும் முதலாவது அரசுத் தலைவர் என்ற பெருமையை நான் பெறவிருக்கிறேன். உலகின் மிகப் பெரிய நிதி சார்ந்த தொழில்நுட்ப நிகழ்வு என்ற முறையில் வேகமாக வளர்ந்து வரும் இந்தத் துறையில் இந்தியாவின் பலத்தைக் காட்டுவதற்கு மட்டுமின்றி புதிய கண்டுபிடிப்பு மற்றும் வளர்ச்சியில் உலகின் கூட்டாளிகளைக் கண்டறிவதற்கும் இந்த விழா சரியான இடமாக இருக்கும். எனது பயணத்தின் போது இந்தியா, சிங்கப்பூர் கூட்டு ஹாக்கத்தானில் பங்கேற்றவர்கள் மற்றும் வெற்றியாளர்களுடன் கலந்துரையாடும் வாய்ப்பையும் கூட நான் பெறவிருக்கிறேன். சரியான ஊக்கத்தையும், சுற்றுச்சூழல் பாதுகாப்பு முறை வளர்த்தலையும் நாம் கிடைக்கச் செய்தால் மனிதகுலம் சந்திக்கும் சவால்களுக்குத் தீர்வுகளை அளிக்கும் உலகத் தலைவர்களாக வரும் திறன் நமது இளைஞர்களுக்கு உள்ளது என்பது எனது உறுதியான நம்பிக்கையாகும். ஆசியான் மற்றும் கிழக்கு ஆசிய உச்சி மாநாட்டு நாடுகளுடன் வளர்ந்து வரும் நமது பங்களிப்புக்குப் புதிய உத்வேகத்தை எனது சிங்கப்பூர் பயணம் அளிக்கும் என்று நான் நம்புகிறேன். சிங்கப்பூருக்கு நான் புறப்படும் நேரத்தில், இந்த ஆண்டு ஆசியான் அமைப்புக்குத் திறன் மிக்கத் தலைமையை அளித்துள்ள சிங்கப்பூருக்கு எனது மனமார்ந்த பாராட்டுக்களைத் தெரிவித்துக் கொள்ள விரும்புகிறேன். மேலும் ஆசியான் மற்றும் அது தொடர்பான உச்சி மாநாடுகளை வெற்றிகரமாக நடத்துவதற்கு எனது வாழ்த்துக்களைத் தெரிவித்துக் கொள்கிறேன்.
இஸ்ரேல் பொதுத் தேர்தலில் வெற்றி பெற்ற  திரு பெஞ்சமின் நேதன்யாகுவிற்கு பிரதமர் வாழ்த்து தெரிவித்துள்ளார்

இஸ்ரேல் நாட்டில் நடைபெற்ற பொதுத் தேர்தலில் வெற்றி பெற்ற திரு பெஞ்சமின் நேதன்யாகுவிற்கு பிரதமர் திரு நரேந்திர மோடி வாழ்த்து தெரிவித்துள்ளார். இந்தியா- இஸ்ரேல் கேந்திர கூட்டுமுயற்சிக்கு முன்னுரிமை அளித்ததற்காக பிரதமர் திரு யாயிர் லாபிடுக்கும் திரு மோடி நன்றி தெரிவித்தார். ட்விட்டர் பதிவில் பிரதமர் தெரிவித்திருப்பதாவது: “தேர்தலில் வெற்றி பெற்றதற்காக எனது நண்பர் திரு நேதன்யாகுவிற்கு @netanyahu வாழ்த்துகள். இந்தியா- இஸ்ரேல் கேந்திர கூட்டுமுயற்சியை வலுப்படுத்துவதற்கான கூட்டு நடவடிக்கைகளைத் தொடர ஆவலோடு இருக்கிறேன்.” “இந்தியா- இஸ்ரேல் கேந்திர கூட்டுமுயற்சிக்கு நீங்கள் @yairlapid (யாயிர் லாபிட்) முன்னுரிமை அளித்ததற்காக நன்றி. நம் மக்களின் பரஸ்பர நலனுக்காக நமது ஆக்கபூர்வமான சிந்தனை பரிமாற்றங்களைத் தொடர்ந்து மேற்கொள்வோம் என்று நம்புகிறேன்.”
அருந்தக்கூடிய ஆல்கஹாலை ஒழுங்கு முறைப்படுத்தும் அதிகாரத்தை மாநிலங்களுக்கு வழங்கும் விதமாக தொழிற்துறைகள் (மேம்பாடு மற்றும் ஒழுங்கு முறைப்படுத்துதல்) சட்டம் 1951ன் முதல் அட்டவணையில் திருத்தம்

அருந்தக்கூடிய ஆல்கஹாலை ஒழுங்கு முறைப்படுத்தும் அதிகாரத்தை மாநிலங்களுக்கு வழங்கும் விதமாக தொழிற்துறைகள் (மேம்பாடு மற்றும் ஒழுங்கு முறைப்படுத்துதல்) சட்டம் – 1951ன் முதல் அட்டவணையில் திருத்தத்தை மேற்கொள்ள பிரதமர் திரு நரேந்திர மோடியின் தலைமையிலான மத்திய அமைச்சரவை அனுமதி அளித்துள்ளது, இந்த சட்டத்திருத்தம் சட்ட ஆணையத்தின் 158-வது அறிக்கையில் பரிந்துரைக்கப்பட்டுள்ளது. தொழிற்துறைகள் (மேம்பாடு மற்றும் ஒழுங்குமுறைப் படுத்துதல்) சட்டம் – 1951ன் முதல் அட்டவணையில் தற்போது முதல் பிரிவில் காணப்படும் 26 நொதித்தல் தொழிற்சாலைகள் என்பதற்கு பதிலாக 26 ஆல்கஹால் தொழிற்சாலைகள் (அருந்தக்கூடிய ஆல்கஹால் அல்லாத) என்று திருத்தப்படும். இதற்கான மசோதா நாடாளுமன்றத்தில் அறிமுகப்படுத்தப்பட உள்ளது. இந்த சட்டத்திருத்தத்தை மேற்கொண்ட பின்னர் மத்திய மாநில அரசுகளுக்கு இடையே அதிகார வரம்பு தொடர்பாக நீண்ட காலம் நிலுவையில் உள்ள குழப்பங்கள் தீர்க்கப்படும். அருந்தக்கூடிய ஆல்கஹால் மற்றும் தொழிற்சாலைகள் பயன்படுத்தக்கூடிய ஆல்கஹால் என்பவற்றுக்கு தீர்வுகாணப்படும். இதனால் மத்திய மாநில அரசுகளுக்கு இடையே சம நிலை ஏற்படுத்தப்படும். ஆல்கஹாலை தவறாகப் பயன்படுத்துவது நீக்கப்படும். அருந்தக்கூடிய ஆல்கஹாலை தயாரிக்கும் தொழிற்சாலைகள் இனி மாநில அரசுகளின் கட்டுப்பாட்டில் செயல்படும். அருந்தக்கூடிய ஆல்கஹாலை உற்பத்தி செய்வது குறித்த பொறுப்புகள் தற்போது மாநில அரசுக்கு மாற்றப்படும். பின்னணி அருந்தக்கூடிய ஆல்கஹாலை ஒழுங்கு முறைப்படுத்தும் அதிகாரத்தை மாநிலங்களுக்கு வழங்கும் விதமாக தொழிற்துறைகள் (மேம்பாடு மற்றும் ஒழுங்கு முறைப்படுத்துதல்) சட்டம் 1951ல் மேற்கொள்ளப்பட உள்ள சட்டத்திருத்தம் மத்திய அரசுக்கும், பீகார் டிஸ்டிலரி நிறுவனத்திற்கும் நடந்த வழக்கில் 1997 ஆம் ஆண்டு உச்சநீதிமன்றம் அளித்த தீர்ப்பின் அடிப்படையில் மேற்கொள்ளப்படுகிறது. உச்சநீதிமன்றம் அளித்த தீர்ப்பின்படி, அருந்தக்கூடிய ஆல்கஹால் தயாரிப்பின் அதிகாரத்தை மாநில அரசுகளின் கட்டுப்பாட்டிலும், தொழிற்சாலைகளுக்காக தயாரிக்கப்படும் ஆல்கஹால் குறித்த கட்டுப்பாடு மத்திய அரசுக்கும் இருக்க வேண்டும். அதன்பின்னர், சட்ட ஆணையம் தனது 158-வது அறிக்கையில், 1951 ஆம் ஆண்டு தொழிற்சாலை குறித்த முதல் அட்டவணையில் 26-வது துணைப் பிரிவில் மாற்றத்தை கொண்டுவர பரிந்துரைத்தது. ஆயினும், உச்சநீதிமன்றம் அளித்த தீர்ப்பின் அடிப்படையிலும், தொழிற்சாலை மேம்பாடு மற்றும் கொள்கை குறித்த துறை அமைச்சகங்களின் ஆலோசனையுடனும் இந்த சட்டத்திருத்தத்தை மேற்கொள்ள மத்திய அமைச்சரவை உத்தேசித்துள்ளது. •••••••
இந்தியாவுக்கும் மொரோக்கோவுக்கும் இடையே விமான சேவைகளுக்கான ஒப்பந்தத்திற்கு மத்திய அமைச்சரவையின் ஒப்புதல்

பிரதமர் திரு. நரேந்திர மோடி தலைமையிலான அமைச்சரவை இந்தியாவுக்கும் மொரோக்கோவுக்கும் இடையேயான திருத்தப்பட்ட விமான சேவைகளுக்கான ஒப்பந்தம் கையெழுத்திடப்படுவதற்கு ஒப்புதல் வழங்கியுள்ளது. இந்த புதிய விமான சேவைகள் ஒப்பந்தம் செயலாக்கப்படும்போது 2004ஆம் ஆண்டு டிசம்பர் மாதம் எட்டப்பட்ட தற்போதைய விமான சேவைகள் ஒப்பந்தம் மாற்றியமைக்கப்படும். இந்தியாவுக்கும் மொரோக்கோவுக்கும் இடையேயான விமான சேவை ஒப்பந்தம் இருநாடுகளுக்கு இடையேயான விமானப் போக்குவரத்து உறவுகளில் முக்கிய மைல் கல்லாகும். இந்த ஒப்பந்தம் வர்த்தக மேம்பாடு, முதலீடு, சுற்றுலா மற்றும் இரு நாடுகளுக்கு இடையேயான கலாச்சார பரிமாற்றம் ஆகியவற்றுக்கு வழிவகுக்கும் திறன் கொண்டது. இந்த ஒப்பந்தம் இரு நாடுகளுக்கு இடையே தொடர்பை வலுப்படுத்தும் சூழலை உருவாக்குவதோடு, இருதரப்பைச் சேர்ந்த விமான நிறுவனங்களுக்கு வர்த்தக வாய்ப்புக்களை உருவாக்கி பாதுகாப்பை உறுதி செய்யும். விமான சேவைகளை முன்னெடுத்துச் செல்லவும், விற்பனைச் செய்யவும், இருநாடுகளைச் சேர்ந்த நிர்ணயிக்கப்பட்ட விமான நிறுவனங்கள் மற்றொரு நாட்டில் அலுவலகங்கள் அமைப்பதை இந்த ஒப்பந்தம் அனுமதிக்கிறது. இரு நாடுகளைச் சேர்ந்த நிர்ணயிக்கப்பட்ட விமான நிறுவனங்கள் தடங்களுக்கான பட்டியலில் உள்ள ஆறு குறிப்பிட்ட இடங்களில் இருந்தும், இடங்களுக்கும் விமான சேவைகளை இயக்கலாம். விமானப் போக்குவரத்துறையின் வளர்ச்சியை கருத்தில் கொண்டும், இரு நாடுகளுக்கு இடையேயான விமான தொடர்பை மேம்படுத்தவும், நவீனமாக்கவும், இந்தியாவிற்கும் மொரோக்கோவுக்கும் இடையேயான விமான சேவை ஒப்பந்தம் மேம்படுத்தப்பட்டுள்ளது.
உத்தராகண்ட் சட்டப் பேரவையின் முன்னாள் தலைவர் திரு.ஹர்பன்ஸ் கபூரின் மறைவுக்கு பிரதமர் இரங்கல்

உத்தராகண்ட் சட்டப் பேரவையின் முன்னாள் தலைவர் திரு.ஹர்பன்ஸ் கபூரின் மறைவு குறித்து பிரதமர் திரு.நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார். அவர் வெளியிட்டுள்ள டுவிட்டர் பதிவில் தெரிவித்திருப்பதாவது; “உத்தராகண்ட் மாநிலத்தைச் சேர்ந்த எங்களது மூத்த கட்சித் தோழர் திரு.ஹர்பன்ஸ் கபூர் அவர்களின் மறைவால் கவலை அடைந்தேன். மூத்த சட்டமன்ற உறுப்பினரும், நிர்வாகியுமான அவர், பொதுச் சேவை மற்றும் சமூக நலனில் ஆற்றிய பங்களிப்புக்காக என்றும் நினைவு கூரப்படுவார். அவரது குடும்பத்தினருக்கும், ஆதரவாளர்களுக்கும் இரங்கல்கள். ஓம் சாந்தி.”